CELEX: 32006R0923
Language: lt
Date: 2006-06-22 00:00:00
Title: 2006 m. birželio 22 d.  Komisijos reglamentas (EB) Nr. 923/2006, iš dalies keičiantis Reglamentus (EB) Nr. 1164/2005, (EB) Nr. 1165/2005, (EB) Nr. 1168/2005, (EB) Nr. 1700/2005 ir (EB) Nr. 1845/2005 dėl nuolatinių konkursų perparduoti Bendrijos rinkoje Lenkijos, Vengrijos, Austrijos, Slovakijos ir Čekijos Respublikos intervencinių agentūrų saugomus kukurūzus paskelbimo

23.6.2006   
            
            
               LT
            
            
               Europos Sąjungos oficialusis leidinys
            
            
               L 170/3
            
         
      KOMISIJOS REGLAMENTAS (EB) Nr. 923/2006
   2006 m. birželio 22 d.
   iš dalies keičiantis Reglamentus (EB) Nr. 1164/2005, (EB) Nr. 1165/2005, (EB) Nr. 1168/2005, (EB) Nr. 1700/2005 ir (EB) Nr. 1845/2005 dėl nuolatinių konkursų perparduoti Bendrijos rinkoje Lenkijos, Vengrijos, Austrijos, Slovakijos ir Čekijos Respublikos intervencinių agentūrų saugomus kukurūzus paskelbimo
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 6 straipsnį,
   kadangi:
   
               (1)
            
            
               Komisijos reglamentais (EB) Nr. 1164/2005 (2), (EB) Nr. 1165/2005 (3), (EB) Nr. 1168/2005 (4), (EB) Nr. 1700/2005 (5) ir (EB) Nr. 1845/2005 (6) atidaryti nuolatiniai konkursai perparduoti Bendrijos rinkoje Lenkijos, Vengrijos, Austrijos, Slovakijos ir Čekijos Respublikos intervencinių agentūrų saugomus kukurūzus. Minėti konkursai baigiasi 2006 m. birželio 28 d.
            
         
               (2)
            
            
               Kad gyvulininkystės ūkiams ir pašarų gamybos įmonėms būtų užtikrintas grūdų tiekimas konkurencingomis kainomis 2006–2007 prekybos metų pradžioje, reikėtų į grūdų rinką toliau tiekti Lenkijos, Vengrijos, Austrijos, Slovakijos ir Čekijos Respublikos intervencinių agentūrų saugomus kukurūzus.
            
         
               (3)
            
            
               Dėl šio pratęsimo, nebuvo patikslinta, kuriomis savaitėmis po 2006 m. birželio 28 d. joks konkursas nevyks. Tomis savaitėmis ūkio subjektai vis tiek gali pateikti pasiūlymus, nors tuo metu nėra numatytas joks vadybos komiteto susirinkimas.
            
         
               (4)
            
            
               Todėl reikėtų iš dalies pakeisti Reglamentus (EB) Nr. 1164/2005, (EB) Nr. 1165/2005, (EB) Nr. 1168/2005, (EB) Nr. 1700/2005 ir (EB) Nr. 1845/2005.
            
         
               (5)
            
            
               Šiame reglamente numatytos priemonės atitinka Grūdų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   1.   Reglamentų (EB) Nr. 1164/2005, (EB) Nr. 1165/2005, (EB) Nr. 1168/2005, (EB) Nr. 1700/2005 ir (EB) Nr. 1845/2005 4 straipsnio 1 dalies antra pastraipa pakeičiama taip:
   
      „Vėlesnių dalinių konkursų galutinis pasiūlymų pateikimo terminas baigiasi kiekvienos savaitės trečiadienį 15 valandą (Briuselio laiku), išskyrus 2006 m. rugpjūčio 2 d., 2006 m. rugpjūčio 16 d. ir 2006 m. rugpjūčio 23 d., t. y. šiomis savaitėmis joks konkursas nebus vykdomas.“.
   
   2.   Reglamentų (EB) Nr. 1164/2005, (EB) Nr. 1165/2005, (EB) Nr. 1168/2005, (EB) Nr. 1700/2005 ir (EB) Nr. 1845/2005 4 straipsnio 1 dalies trečioje pastraipoje data „2006 m. birželio 28 d.“ pakeičiama data „2006 m. rugsėjo 13 d.“.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. birželio 22 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 270, 2003 10 21, p. 78. Reglamentas su pakeitimais, padarytais Komisijos reglamentu (EB) Nr. 1154/2005 (OL L 187, 2005 7 19, p. 11).
   
      (2)  OL L 188, 2005 7 20, p. 4. Reglamentas su paskutiniais pakeitimais, padarytais Reglamentu (EB) Nr. 714/2006 (OL L 124, 2006 5 11, p. 11).
   
      (3)  OL L 188, 2005 7 20, p. 7. Reglamentas su paskutiniais pakeitimais, padarytais Reglamentu (EB) Nr. 1990/2005 (OL L 320, 2005 12 8, p. 23).
   
      (4)  OL L 188, 2005 7 20, p. 16. Reglamentas su paskutiniais pakeitimais, padarytais Reglamentu (EB) Nr. 800/2006 (OL L 144, 2006 5 31, p. 7).
   
      (5)  OL L 273, 2005 10 19, p. 3.
   
      (6)  OL L 296, 2005 11 12, p. 3. Reglamentas su pakeitimais, padarytais Reglamentu (EB) Nr. 703/2006 (OL L 122, 2006 5 9, p. 7).